ร้านนี้เป็นร้านเล็กๆ เล็กจริงๆ มีที่นั่งไม่มากเท่าไหร่ ดูภายนอกไม่ค่อยน่าเข้า เป็นร้านที่เปลี่ยนจากบ้านทาวน์โฮมมาทำเป็นร้านอาหาร บรรยากาศไม่ค่อยดี แต่คนเยอะเต็มร้านเลย มีโต๊ะจองด้วย หลังจากเราได้อาหาร เราก็รู้ว่าทำไมคนถึงมาที่นี่กันเยอะแยะ อาหารคือดีงาม กุ้งสดมากกก แน่น เด้ง ใหญ่ น้ำจิ้มแซ่บ ขนาดเราสั่งกุ้งตัวเล็กสุดยังสัมผัสได้ถึงความดีงาม ถ้ากุ้งใหญ่กว่านี้จะต้องเลอค่าแน่นอน (ว่าแล้วก็อยากจะไปกินอีก) อาหารอย่างอื่นก็อร่อย ทั้งต้มยำ ผัดผัก แล้วจะต้องกลับไปกินอีกแน่นอน